หุ้นเช้าเคลื่อนไหวกรอบแคบ ปิดบวกเพียง 1.73 จุด
ดัชนีภาคเช้าเคลื่อนไหวทั้งแดนบวกสลับกับแดนลบจนดัชนีมาปิดที่ 817.30 จุด เพิ่มขึ้น 1.73 จุด หรือ 0.22 % โดยแตะระดับสูงสุดที่ 818.13 จุด และต่ำสุดที่ 813.02 จุด
7 ก.ค. 2553

ดัชนีภาคเช้าเคลื่อนไหวทั้งแดนบวกสลับกับแดนลบจนดัชนีมาปิดที่ 817.30 จุด เพิ่มขึ้น 1.73 จุด หรือ 0.22 % โดยแตะระดับสูงสุดที่ 818.13 จุด และต่ำสุดที่ 813.02 จุด
นายอนุพนธ์ ศรีอาจ ผู้อำนวยการฝ่ายวิเคราะห์หลักทรัพย์ บล.บีฟิท เปิดเผยว่า ตลาดหุ้นไทยเช้านี้แกว่งแคบทั้งในแดนบวก-ลบ เพราะมีแรงขายทำกำไรระระยะสั้นเป็นระยะ แต่โดยรวมถือว่าตลาดหุ้นไทยออกมาดีกว่าเพื่อนบ้านที่ส่วนใหญ่อยู่ในแดนลบ เพราะยังกังวลกับปัจจัยต่างประเทศที่กังวลว่าเศรษฐกิจอาจจะชะลอตัวกว่าที่คาดไว้ หลังจากทีตัวเลขและข้อมูลเศรษฐกิจของประเทศขนาดใหญ่ออกมายังอ่อนแออยู่
ขณะที่ประเทศไทยมีการคาดการณ์ว่าอาจมีการปรับประมาณการตัวเลขเศรษฐกิจขึ้น ซึ่งถือว่าสวนกระแสกับชาวบ้าน  แต่อย่างไรก็ดีก็ต้องตามดูประเด็นต่อไป เพราะเรื่องของเศรษฐกิจต้องอาศัยการประเมินในระยะยาว
สำหรับแนวโน้มการลงทุนในช่วงบ่ายนี้ มองว่า ดัชนีมีโอกาสปรับลง เนื่องจากดาวโจนส์ฟิวเจอร์ได้ปรับตัวลงในขณะนี้ แต่ก็ต้องรอดูทิศทางของตลาดหุ้นในแถบยุโรปด้วยว่าเป็นตลาดหุ้นมาจะเป็นอย่างไรโดยให้แนวรับ 800-808 จุด และแนวต้าน 820 จุด
หลักทรัพย์ที่มีมูลค่าการซื้อขายสูงสุด 5 อันดับแรกได้แก่TMB         มูลค่าการซื้อขาย 3,009 ล้านบาท  ปิดที่ 1.72 บาท เพิ่มขึ้น 0.16 บาท (+10.26%) BJC         มูลค่าการซื้อขาย 662 ล้านบาท ปิดที่ 15.50 บาท เพิ่มขึ้น 2.00 บาท (+14.81%) BANPU    มูลค่าการซื้อขาย 610 ล้านบาท ปิดที่ 632.00 บาท เพิ่มขึ้น 2.00 บาท (+0.32%) SCC         มูลค่าการซื้อขาย 575 ล้านบาท ปิดที่ 270.00 บาท เพิ่มขึ้น 3.00 บาท (+1.12%) TCAP       มูลค่าการซื้อขาย 512 ล้านบาท ปิดที่ 29.75 บาท ลดลง -0.50 บาท(-1.65%)